SISAČKO MOSLAVAČKA ŽUPANIJA

RKP: 19343

MATIČNI BROJ: 00312568

RAZINA: 31

ŠIFRA DJELATNOSTI: 8532

RAZDJEL: 000

PRORAČUNSKI KORISNIK: SREDNJA ŠKOLA PETRINJA

OIB: 58077261904

BILJEŠKA UZ FINANCIJSKE IZVJEŠTAJE ZA RAZDOBLJE OD 1. SIJEČNJA DO 31. PROSINCA 2018. GODINE

**Bilješke uz Izvještaj o prihodima i rashodima, primicima i izdacima:**

Na plaće zaposlenika Srednje škole Petrinja, u 2018. godini, utrošeno je 7.860.891,00 kn što je za oko 2,5 % manje nego u godini ranije zbog manjeg broja zaposlenih (prosječan broj zaposlenih u 2017. je bio 71, dok u 2018.g. 67) .

Prihodi skupine 65 su veći nego prošle godine zbog računa 6526 koji se odnosi na prihode Grada Petrinje radi sufinanciranja pri korištenju dvorane škole.

Prihodi skupine 66 su manji za 31,0% u odnosu na prošlu godinu zbog smanjene proizvodnje školskih proizvoda.

Ukupni rashodi poslovanja škole su veći 4,4% i iznose 9.303.032,00 kn. Najveći dio rashoda se odnosi na rashode za zaposlene.

Materijalni rashodi, ukupno, su veći 18,2% veći jer je došlo do većeg troška za energiju (lož ulje), većeg broja upućivanja djelatnika na službena putovanja (stručna usavršavanja), te naknade za prijevoz zaposlenika na posao i sa posla. S obzirom da su bili građevinski radovi u školi (prenamjena učionica i ureda za stručnu službu), veći su troškovi na pozicijama AOP 170, kao i AOP176 (materijal i dijelovi za tekuće i investicijsko održavanje, te usluge tekućeg i investicijskog održavanja). Veliko povećanje se vidi i na AOP-u 181 Intelektualne i osobe usluge. Naime, radi se o velikom broju održanih radionica u školi gdje su bile angažirane osobe koje nisu djelatnici škole, te su njihove usluge obračunate preko ugovora o djelu. Osim toga, završen je i projekt ERASMUS+ gdje je voditeljima projekta također preko ugovora o djelu isplaćena naknada. Angažirali smo tvrtke IPS Konzalting i CT ING za izradu projektne dokumentacije, što je također dovelo do povećanja na toj stavci. Došlo je i do povećanja na stavci reprezentacija (AOP 188) jer u tijeku projekta „(P)ostanimo financijski i digitalno pismeni“ su održavane radionice na kojima su sudionici imali organizirani catering.

Veliko povećanje se vidi i na ukupnim rashodima za nabavu nefinancijske imovine (AOP 341). Radi se o nabavi, najvećem dijelu, opreme za praktikum prehrane i veterinu kroz projekt PREVET koji je financiralo Ministarstvo poljoprivrede. Osim toga, kupljene su i nove stolice za učionice.

Godinu smo završili sa ukupno 437.409,00 kn na oba računa škole.

**Bilješke uz Bilancu:**

Povećanja se vide na postrojenju i opremi, odnosno, radi se o nabavi opreme za praktikum prehrane i veterinu u sklopu projekta PREVET.

**Bilješke uz Izvještaj o obvezama:**

**AOP 090 – stanje nedospjelih obveza na kraju izvještajnog razdoblja** – odnosi se na obveze za rashode koji su nastali u prosincu, te koji dospijevaju u siječnju 2019.g.

U Petrinji, 28.1.2019.

RAVNATELJ:

MILAN ORLIĆ,prof.